Ontmoetings met Jesus: Die twee hartseer susters: Marta en Maria (2) - www.bybelkennis.co.za
No other God have I but Thee,
Mense sukkel om te glo dat Jesus waarlik God is. Hulle erken dat Jesus uniek was, dat Hy 'n uitsonderlike Leermeester was, dat Hy 'n wysheidsleraar was, ens. Maar Jesus eis van elkeen 'n radikale reaksie. Moontlikhede is:
Hy was 'n bedrieër. Al Jesus se vroeë volgelinge was Jode. Die Jode se siening van God was so verhewe dat hulle nie eers sy Naam wou sê of skryf nie. Enige voorstel dat God swak vlees en bloed kon wees, sou hulle onmiddellik verwerp het. Die idees van God-mens het nooit by die Jode opgekom nie.
Hy was verstandelik versteur. Daar was sulke mense wat beweer het dat hulle God was, maar hulle het gewoonlik net 'n klein groepie aanhangers gehad. Jy kan nie mense oortuig dat jy God is as jy die normale menslike tekortkominge van die mense het nie – dinge soos selfsug, trots, oneerlikheid … Daar is altyd mense wat na genoeg aan so 'n aanspraakmaker leef om deur Hom te sien.
Hy was eg – aanbid Hom as God. Kort na sy dood was daar 'n groep mense wat Jesus as God begin aanbid het. Hierdie groep het vinnig gegroei.
Wat ons nie kan doen, is om iewers tussenin 'n antwoord te probeer soek nie. Elkeen van ons moet op sy aansprake reageer. Kort na sy dood het mense reeds aanvaar dat Hy Goddelik was – dit is nie iets wat eers lank na sy dood gebeur het nie. Twee dekades na sy dood skryf Paulus in Filippense 2:5 – 11:
9Maar God het Hom uit die diepte van vernedering gehaal en Hom die hoogste eer gegee wat God iemand kan gee. Nou is niks en niemand belangriker as Hy nie en niks en niemand kan ook belangriker as Hy wees nie. God self het so besluit. 10Net mooi almal sal voor die grote Christus moet buig, maak nie saak wie hulle is of waar hulle vandaan kom nie. Selfs dié wat lankal dood is, sal voor Jesus moet buig. 11Hulle almal sal met oortuiging vir mekaar sê: "Jesus Christus is die Here." So sal almal ook besef hoe groot en belangrik God die Vader is. (Die Boodskap).